Source: https://www.autora.sk/komentar-k-zakonu-o-dph-c-2222004-z-z-uvod-a-obsah/
Timestamp: 2020-06-05 07:04:27+00:00
Document Index: 9885850

Matched Legal Cases: ['§4', '§4', '§4', '§5', '§6', '§7', '§7', '§8', '§ 8', '§ 9', '§ 10', '§ 11', '§ 11', '§ 12', '§ 13', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 25', '§26', '§ 27', '§ 28', '§ 29', '§ 30', '§ 31', '§ 32', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 42', '§ 44', '§ 46', '§ 48', '§ 48', '§ 48', '§ 48', '§ 49', '§ 52', '§ 53', '§ 53', '§ 54', '§ 54', '§ 54', '§ 55', '§ 56', '§ 59', '§ 61', '§ 65', '§ 71', '§ 73', '§ 75', '§ 76', '§ 78', '§ 78', '§ 79', '§ 79', '§ 81', '§81', '§83', '§ 8', '§ 2', '§ 15', '§ 11', '§39', '§ 77', '§ 78', '§ 19', '§ 19', '§ 19', '§ 19', '§ 19', '§ 19', '§ 25', '§54', '§ 74', '§ 73', '§ 74', '§ 51', '§ 74', '§ 69', '§ 49', '§ 2', '§69', '§ 72', '§ 69', '§ 69', '§ 46', '§ 46', '§ 46', '§ 16', '§43', '§ 38', '§ 38', '§ 10', '§3', '§ 8', '§ 43', '§ 70']

Komentár k zákonu o DPH č. 222/2004 Z.z. – Úvod a obsah | AUTORA
Komentár k zákonu o DPH č. 222/2004 Z.z. – Úvod a obsah
06/02/2020 21/05/2020 Ing. Zdenka Jablonková	DPH Komentár k zákonu o DPH.	64 komentárov
4.89 strany
Komentár je aktualizovaný pre rok 2020, nájdete tu však aj staršie časové verzie platne v predchádzajúcich rokoch (prepínanie do starších verzií je v jednotlivých článkoch – paragrafoch).
Sledujte autorku komentára Ing. Zdenku Jablonkovú, získate okamžitú notifikáciu na vydanie novej časti a môžete postupne študovať a získať komplexné znalosti o pravidlách a princípoch DPH.
Ak Vám je vo výklade zákona niečo nejasné, spýtajte sa v komentári ku konkrétnemu paragrafu, AUTORA Vás spája priamo s autorom komentára.
Každý paragraf je okomentovaný v samostatnom článku aj s príkladmi. Komentár obsahuje odkazy na zákon o DPH, znenie paragrafu sa vám otvorí priamo nad článkom, aby ste mohli plynule študovať text článku aj zákona.
Pozrite si úplné znenie zákona o DPH 2020 aj s porovnaním zmien s 2019
Odporúčame Daňové zákony pre účtovníkov 2020 a Mzdárske zákony 2020 s komentárom zmien.
Obsah komentára DPH
Pod obsahom nájdete úvod k problematike DPH.
§4 Registračná povinnosť
Objednajte si predplatné AUTORA.sk a získate prístup ku všetkým článkom, komentárom, autorom a k tomu aj legislatívny systém IntelgientneZakony.sk – viac info
§4a a §4b
§5 (Registrácia zahraničnej osoby)
§6 – (Zásielkový predaj)
§7 – (Registračná povinnosť)
§7a – (Registračná povinnosť)
§8 – Dodanie tovaru
§ 8a – režim call-off stock (nový paragraf od 2020)
§ 9 Dodanie služby – komentár k zákonu o DPH
§ 10 – komentár k zákonu o DPH
§ 11 Nadobudnutie tovaru v tuzemsku z iného členského štátu
§ 11a Nadobudnutie tovaru v tuzemsku z iného členského štátu v osobitnom prípade – komentár k zákonu o DPH
§ 12 Dovoz tovaru – komentár k zákonu o DPH
§ 13 Miesto dodania tovaru
§ 13a Priradenie prepravy tovaru k dodávke (nový paragraf od 2020)
§ 14 Miesto dodania tovaru pri zásielkovom predaji
§ 15 Miesto dodania služby – komentár k zákonu o DPH
§ 16 Osobitné pravidlá o mieste dodania služby – komentár k zákonu o DPH
§ 17 Miesto nadobudnutia tovaru z iného členského štátu – komentár k zákonu o DPH
§ 18 Miesto dovozu tovaru – komentár k zákonu o DPH
§ 19 Daňová povinnosť pri dodaní tovaru a služby – komentár k zákonu o DPH
§ 20 Daňová povinnosť pri nadobudnutí tovaru v tuzemsku z iného členského štátu – komentár k zákonu o DPH
§ 21 Daňová povinnosť pri dovoze tovaru – komentár k zákonu o DPH
§ 22 Základ dane pri dodaní tovaru a služby – komentár k zákonu o DPH
§ 23 Základ dane pri nadobudnutí tovaru v tuzemsku z iného členského štátu – komentár k zákonu o DPH
§ 25 Oprava základu dane
§26 Prepočet cudzej meny a zaokrúhľovanie dane – komentár k DPH
§ 27 Sadzby dane – komentár k dani z pridanej hodnoty
§ 28 Poštové služby – komentár k DPH
§ 29 Zdravotná starostlivosť – komentár k DPH
§ 30 Služby sociálnej pomoci
§ 31 Výchovné služby a vzdelávacie služby
§ 32 Služby dodávané členom
§ 34 Kultúrne služby
§ 35 Zhromažďovanie finančných prostriedkov
§ 36 Služby verejnoprávnej televízie a verejnoprávneho rozhlasu – komentár DPH
§ 37 Poisťovacie služby – komentár k zákonu o dani z pridanej hodnoty
§ 38 Dodanie a nájom nehnuteľnosti – komentár k dani z pridanej hodnoty
§ 39 Finančné služby
§ 40 Predaj poštových cenín a kolkov
§ 41 Prevádzkovanie lotérií a iných podobných hier
§ 42 Oslobodenie od dane pri dodaní tovaru, pri ktorom nebola odpočítaná daň – komentár k DPH
§ 44 Oslobodenie od dane pri nadobudnutí tovaru v tuzemsku z iného členského štátu
§ 46 Oslobodenie prepravných (dopravných) služieb od dane
§ 48a Oslobodenie od dane pri dovoze tovaru v osobnej batožine cestujúcich
§ 48c Oslobodenie od dane určitých transakcií v colnom sklade, osobitnom sklade a daňovom sklade (nový paragraf od 2020)
§ 48ca Oslobodenie od dane v colnom sklade (nový paragraf od 2020)
§ 48d Oslobodenie od dane v osobitnom sklade – komentár k DPH (nový paragraf od 2020)
§ 49a – Odpočítanie dane pri nehnuteľnom majetku využívanom aj na iný účel ako na podnikanie
§ 52 Odpočítanie dane pri dodaní nového dopravného prostriedku
§ 53 Oprava odpočítanej dane
§ 53a Oprava odpočítanej dane pri službách (nový paragraf od 2020)
§ 54 Úprava dane odpočítanej pri investičnom majetku
§ 54a Úprava dane odpočítanej pri investičnom majetku – komentár k DPH
54b Úprava dane odpočítanej pri investičnom majetku – komentár k DPH
§ 54c Odpočítanie dane, ak sa zmenil účel použitia investičného majetku
§ 55 0dpočítanie dane pri registrácii platiteľa
§ 56 až 58 Vrátenie dane zahraničnej osobe z tretieho štátu
§ 59 a 60 Vrátenie dane cestujúcim pri vývoze tovaru
§ 61 až 64 Vrátenie dane v osobitných prípadoch
§ 65 Osobitná úprava uplatňovania DPH pre cestovné kancelárie a cestovné agentúry
§ 71 Faktúra – komentár DPH
§ 73 Lehota na vyhotovenie faktúry
§ 75 Súhrnná faktúra – komentár DPH
§ 76 Uchovávanie faktúr – komentár DPH
§ 78 Daňové priznanie a splatnosť vlastnej daňovej povinnosti – komentár DPH
§ 78a Kontrolný výkaz – komentár k dani z pridanej hodnoty
§ 79 Nadmerný odpočet – komentár DPH
§ 79a Náhrada za zadržanie nadmerného odpočtu počas daňovej kontroly – komentár DPH
§ 81 Zrušenie registrácie platiteľa dane – komentár DPH
§81a Zrušenie registrácie skupiny – komentár k DPH
§83 Pokračovanie v živnosti v prípade úmrtia platiteľa dane – komentár DPH
Zákon č. 222/2004 Z. z. o dani z pridanej hodnoty v znení neskorších predpisov (ďalej len “zákon o DPH”) sa uplatňuje odo dňa vstupu Slovenskej republiky do Európskej únie – od 1. mája 2004. K tomuto dátumu museli byť pravidlá DPH nastavené tak, aby boli v súlade so smernicami, ktoré upravujú DPH v EÚ. DPH je daňou, ktorá je v EÚ vysoko harmonizovaná, to znamená, že okrem určitých výnimiek sú pravidlá DPH vo všetkých členských štátoch EÚ rovnaké. Harmonizované pravidlá sú nevyhnutnou podmienkou voľného pohybu tovarov a služieb.
Dňom vstupu do EÚ sa Slovenská republika stala súčasťou jednotného trhu EÚ, ktorý existuje od 1. januára 1993. Vznik jednotného trhu si vyžiadal zrušenie colných úradov a colnej kontroly tovaru na hraniciach medzi členskými štátmi EÚ. Pred vznikom jednotného trhu EÚ sa tovar dovážaný z jedného členského štátu do iného členského štátu zdaňoval DPH na hraniciach jednotlivých členských štátov rovnako ako dovoz tovaru z tretích štátov, to znamená zo štátov, ktoré nie sú členskými štátmi EÚ.
Pravidlá DPH sú upravené najmä v smernici Rady (EÚ) 2006/112/ES o spoločnom systéme dane z pridanej hodnoty v platnom znení (ďalej len “smernica 2006/112/ES”), ktorá je najvýznamnejšou zo všetkých smerníc, ktoré upravujú DPH. Smernice sú záväzné pre členský štát, ktorému sú určené, a to vzhľadom na výsledok, ktorý sa má dosiahnuť, pričom voľba foriem a metód sa ponecháva na orgány členského štátu. Smernice nezaväzujú a nezakladajú priamo práva a povinnosti fyzickým a právnickým osobám a vyžadujú si transpozíciu (prevzatie) do vnútroštátneho práva formou právneho aktu členského štátu. Konkrétne v oblasti DPH to znamená, že na základe smernice 2006/112/ES a na základe ostatných smerníc upravujúcich DPH v EÚ (napr. smernica o refundácii dane zahraničným podnikateľom, smernica o oslobodení od dane pri dovoze tovaru z tretích štátov) bol vypracovaný a schválený zákon o dani z pridanej hodnoty platný v Slovenskej republike.
Základným predpokladom efektívneho fungovania práva EÚ je jednotný výklad a aplikácia jeho právnych noriem vo všetkých členských štátoch. Jednotný výklad a aplikáciu komunitárneho práva zabezpečuje súdny systém, ktorého súčasťou je aj Súdny dvor EÚ. Väzby v rámci súdnej moci významnou mierou upevňuje konanie o predbežnej otázke (prejudiciálne konanie), ktorého hlavným účelom je jednotná aplikácia a konzistentný výklad komunitárneho práva v členských štátoch EÚ. Rozsudky Súdneho dvora EÚ o predbežných otázkach položených národnými súdmi preto zohrávajú významnú úlohu aj v oblasti DPH. Ani v smernici 2006/112/ES, ani v samotnom zákone o DPH nemožno rozpoznať princípy, ktorými sa uplatňovanie DPH riadi, tieto vyplývajú z rozsudkov Súdneho dvora EÚ a majú zásadný význam pri uplatňovaní DPH.
§ 8a – režim call-off stock – komentár k zákonu o dani z pridanej hodnoty
viera.matejova says:
06/04/2016 at apríl 6, 2016
Tak toto je super vec. Pani Jablonková vie perfektne vysvetliť aj tie najťažšie pravidlá. patrí jej veľké ĎAKUJEM.
19/04/2016 at apríl 19, 2016
Taktiež sa pridávam… veľmi ma to potešilo. môžem si postupne obnoviť vedomosti, ktoré sa pomaly vytrácajú a doučiť sa, na čo nebol čas. Ďakujem, takto postupne vydávané sa mi to páči.
hildebrandova says:
21/06/2016 at jún 21, 2016
Chodím na školenia pani Ing. Jablonkovej odkedy začala prednášať, je najlepším školiteľom na DPH . Ďakujem , že si nájde čas a prispieva výkladom k jednotlivým §, aby sme dobre pochopili takú náročnú problematiku.
zdena.melichercikova says:
01/10/2016 at október 1, 2016
Chcem sa pridať a tiež veľmi pekne pani Ing. Jablonkovej poďakovať za odpoveď na môj dotaz. Ďakujem.
bozena.klcova says:
05/11/2016 at november 5, 2016
Tiež sa pripájam k ostatným, p. Jablonková to vie náležite a zrozumiteľne vysvetliť,chodíme na všetky jej školenia spolu s manželom.Veľmi pekne ďakujeme.
kobex2 says:
11/04/2017 at apríl 11, 2017
Dobrý deň, pani Jablonková,
potrebovali by sme usmernenie k nasledujúcej situácii:
Slovenská spoločnosť,registrovaný plátca DPH,realizuje príjem formou čerpania dotácií z Eurofondov (vzdelávacie projekty).
Z nakúpených služieb a materiálu si priebežne uplatňuje odpočet DPH. Je nutné na konci roka vypočítať ročný koeficient DPH?
Okrem dotácií spoločnosť iný príjem nemá.
K.Košová
Ing. Zdenka Jablonková says:
12/04/2017 at apríl 12, 2017
spoločnosť pravdepodobne nemá nárok na odpočítanie dane podľa zákona o DPH. K tomuto záveru ma vedú tieto predpoklady:
– spoločnosť nebude žiadať za vzdelávacie služby odplatu od účastníkov vzdelávania, to znamená, že sa nebude uplatňovať daň na výstupe za vzdelávacie služby poskytnuté účastníkom vzdelávania (predmetom dane podľa zákona o DPH sú služby poskytnuté odplatne – § 2 zákona o DPH),
– finančné prostriedky z Eurofondov neznamenajú úhradu ceny za vzdelávanie za každého účastníka, ale ide o celkové financovanie vzdelávacieho projektu,
– z judikatúry Súdneho dvora EÚ jednoznačne vyplýva, že na účely uplatnenia odpočtu dane musí existovať priama/resp. nepriama väzba medzi vstupnými nákladmi (ktoré obsahujú fakturovanú DPH) a poskytovaným plnením (napr. službou), ktoré podlieha dani na výstupe.
Zmyslom odpočtov dane je zbaviť podnikateľa, ktorý odvádza daň na výstupe, bremena vstupnej dane, a tak zabrániť dvojitému zdaneniu.
zilmont says:
15/08/2017 at august 15, 2017
prosila by som Vás o upresnenie k nášmu nasledovnému problému:
Náš dodávateľ materiálu z Lotyšska nám vystaví faktúru bez DPH.
Materiál ale nepríde hneď k nám na Slovensko, ale náš lotyšský dodávateľ ho prepraví do Nemecka, v cene materiálu je aj doprava.
V Nemecku ho nemecký dodávateľ zafarbí, nám pošle faktúru za službu (farbenie) a takto upravený náš materiál nám následne už pošle na Slovensko.
Stáva sa, že na materiál z Nemecka čakáme aj 2 mesiace.
Z tohto materiál už my vyrábame na Slovensku.
Takto šetríme na doprave do Nemecka.
Môžme materiál z Lotyšska na Slovensku samozdaniť a v ktorom mesiaci?
– slovenská firma sa má registrovať pre DPH v Nemecku (pretože jej je dodaný tovar do Nemecka) a tento tovar má objednať u lotyšského dodávateľa pod nemeckým identifikačným číslom DPH,
– lotyšský dodávateľ dodá tovar slovenskej firme do Nemecka, a preto slovenská firma musí v Nemecku priznať nemeckú daň z nadobudnutia tovaru v Nemecku (a uplatní si aj odpočet nemeckej dane),
– za služby dostane faktúru od nemeckej spoločnosti bez DPH, miesto dodania služby je na Slovensku (§ 15 ods. 1 zákona o DPH), slovenská firma prizná daň z prijatej služby (samozdanenie) a uplatní si odpočet dane,
– keď tovar príde na Slovensko z Nemecka, slovenská firma má premiestnenie tovaru (vlastného tovaru) z Nemecka na Slovensko a je povinná priznať daň z takto “nadobudnutého” tovaru (§ 11 ods. 8 zákona o DPH) a má právo na odpočet dane,
– pri tomto premiestnení tovaru ide v Nemecku o “dodanie” tovaru s oslobodením od dane podľa nemeckého zákona o DPH z Nemecka na Slovensko, slovenská firma je povinná podať v Nemecku daňové priznanie a súhrnný výkaz.
mankova says:
18/08/2017 at august 18, 2017
prosila by som o “usmernenie” pri podávaní daňového priznania k DPH pri činnostiach oslobodených od DPH, nakoľko sa s touto problematikou stretávam prvý krát…
Finančný sprostredkovateľ presiahol za posledných 12 mesiacov obrat 49790,-€ a stal sa od júla platcom DPH – jeho činnosti sú oslobodené od dane podľa §39 odst. 1.
Z finančnej inštitúcie dostáva len provízny list – teda služby nefakturuje – ale občas má vyplácané aj zálohy vopred, ktoré sú uvedenéa následne kompenzované až v províznych listoch v iných – ďalších obdobiach). Ako správne uvádzať v priznaní DPH jeho príjem z činnosti sprostredkovateľa – na základe výpisu z bankového účtu – alebo na základe provízneho listu za jednotlivé obdobia ( v províznom liste nie je uvedené zdaňovacie obdobie – ale len tzv. “provízne obdobie” ).
Mgr. Maňková
19/08/2017 at august 19, 2017
– nový platiteľ dane má najmenej 12 mesiacov zdaňovacie obdobie kalendárny mesiac (§ 77 zákona o DPH),
– služby oslobodené od dane sa uvádzajú v daňovom priznaní podľa dňa vzniku daňovej povinnosti, aj keď je daňová povinnosť nulová (§ 78 ods. 7 zákona o DPH),
– predmetné služby sú zrejme poskytované ako opakované služby (§ 19 ods. 3 zákona o DPH),
– opakovaná služba sa považuje za dodanú najneskôr posledným dňom obdobia, na ktoré sa dohodnutá platba vzťahuje (§ 19 ods. 3 zákona o DPH) a najneskôr v tento deň vzniká daňová povinnosť z dodania služby (§ 19 ods. 2 zákona o DPH),
– ak je prijatá platba vopred (záloha), dňom prijatia platby vzniká daňová povinnosť (§ 19 ods. 4 zákona o DPH).
Z ustanovení teda vyplýva, ž
– zrejme provízne obdobia budú obdobia podľa § 19 ods. 3 zákona o DPH a podľa nich bude vznikať nulová daňová povinnosť,
– prijatím platby vopred vznikne nulová daňová povinnosť podľa § 19 ods. 4 zákona o DPH,
– podľa týchto nulových daňových povinností sa budú služby uvádzať v daňovom priznaní.
Emília Bíziková says:
07/09/2017 at september 7, 2017
DPH z reklamovaného tovaru sa v tuzemskom styku rieši Dobropisom dodávatela. Dodávatel uznala reklamáciu a DPH v cene ktorú on fakturoval odberatelovi. Predajná cena odberatela FO cez Registračnú pokladnu reklamovaného tovaru však bola vyššia. Je možné
výšku DPH si uplatniť z predajnej ceny odberatela ktorá je zvýšená o jeho maržu?
08/09/2017 at september 8, 2017
ak dodávateľ uznal reklamáciu a taktiež teda jeho odberateľ uzná reklamáciu fyzickej osoby, tak ide o opravu základu dane podľa § 25 zákona o DPH pri dvoch dodaniach tovaru. Každý dodávateľ (teda prvý dodávateľ a aj Vaša spoločnosť) opravujú vlastný základ dane. Vo Vašom prípade sa opravuje základ dane, ktorý obsahuje aj maržu.
Ak napr. ide o zrušenie dodávky, teda zákazník tovar v rámci reklamácie vrátil a Vaša spoločnosť ho vrátila dodávateľovi, opraví sa celý základ dane u každého z týchto dvoch subjektov.
Ešte pripomeniem, že na základe prijatého dobropisu od dodávateľa musíte opraviť odpočítanú daň.
abenkovska2 says:
11/09/2017 at september 11, 2017
Dobrý deň, pani Jablonková.
Pekne Vás prosím o radu, či volím správny postup:
FO – podnikateľ, plátca DPH má zaradený v OM administratívnu budovu, skolaudovanú v roku 2009. Budovu využíva na vlastnú prevádzku a zároveň v nej poskytuje nájom na základe živnostenského oprávnenia. Pre závažné ochorenie ju chce predať k dňu 1.10.2017. Našiel kupca – fyzickú osobu, občana, nepodnikateľa, neplátcu DPH.Predaj uskutočňuje v daňovej zostatkovej cene k 30.9.2017. Prenos daňovej povinnosti DPH teda nie, nakoľko občan je neplátca DPH. Zároveň nevyhovuje ani úprava odpočítanej dane podľa §54. Preto tento predaj chce zdaniťDPH. Ako postupovať pri kúpnej zmluve? Do zmluvy ma byť vyčíslená predajná cena ako základ dane a DPH. Treba niečo uviesť ako dôvod že transakcia podlieha DPH?
Za odpoveď ďakujem AB
17/09/2017 at september 17, 2017
keď sa predávajúci rozhodne pre zdanenie predaja nehnuteľnosti, na faktúre uvedie štandardné náležitosti podľa § 74 zákona o DPH, teda napr. základ dane a daň. V súvislosti s rozhodnutím zdaniť predaj nehnuteľnosti sa na faktúre nič osobitné neuvádza.
uctoservis says:
10/10/2017 at október 10, 2017
Dobrý deň p. Ing.,
slovenská firma platca DPH vykonáva v ČR rekonštrukciu kanalizácie a vodovodu, inžiniersku činnosť a k tomu spracováva dokumentáciu pre vydanie stavebného povolenia – pre českú firmu , ako bude firma postupovať – fakturuje do ČR bez dph/prenesenie daň.povinnosti/ alebo sa musí prihlásiť v ČR a odviesť dph v ČR? Uvedie faktúru niekde do daňového priznania dph alebo kontrolného výkazu v SR? Ďakujeme za odpoveď- ÚČTOservis,s.r.o.
miesto dodania stavebných prác , prípadne dodávok tovaru s inštaláciou, bude v Českej republike a bude podliehať dani podľa českého zákona o DPH (zákon č. 235/2004 Sb. v z.n.p.). Keďže plnenia budú podliehať českej dani, uplatnia sa ustanovenia českého zákona o DPH. Tieto plnenia sa na Slovensku neuvádzajú ani v daňovom priznaní ani v kontrolnom výkaze – nie sú predmetom dane podľa slovenského zákona o DPH.
Kto bude v Českej republike osobou povinnou platiť daň, či slovenský dodávateľ alebo český príjemca plnení, je potrebné určiť na základe českého zákona o DPH. Tieto informácie môžete získať od českého obchodného partnera, od českej finančnej správy alebo z iného zdroja.
Otázky súvisiace s plneniami v Českej republike sa na tomto fóre objavujú pomerne často. Vzhľadom na pracovnú vyťaženosť však nie je možné poskytovať z mojej strany výklad českého zákona o DPH.
jackuliakova.daniela says:
26/10/2017 at október 26, 2017
Dobrý deň, prosila by som o usmernenie k nasledovnému problému :
slovenská spoločnosť platca DPH vystavila dodací list do Českej republiky na vzorky vlastných výrobkov dňa 13.9.2017, kedy máme povinnosť vystaviť faktúru ? Nejedná sa o bezodplatné vzorky.
uvádzate, že ste vystavili dodací list. Potrebujete vedieť, kedy bude tovar dodaný odberateľovi (teda kedy tovar prevezme). Lehota na vyhotovenie faktúry (ak je odberateľom český platiteľ dane a tovar sa dodá do ČR) je upravená v § 73 písm. c) zákona o DPH – do 15 dní od konca kalendárneho mesiaca, v ktorom bol tovar dodaný.
15/11/2017 at november 15, 2017
vďaka za spracovanie komentára, super vec…
Veľmi však prosím o Váš názor na nasledovné:
Slovenský podnikateľ nakúpil tovar v Poľsku, zaplatil firemnou bankovou kartou. Blok je však vystavený s poľskou DPH, nie je jej toľko, aby bol nárok na vrátenie. Nie je to tovar, ktorý by sa spotreboval v Poľsku, zabudováva sa do výrobku na Slovensku. Na bloku sú uvedené len údaje dodávateľa. Viem, že základ dane by som mala zdaniť, ale neviem, či si môžem aj daň odpočítať a už vôbec neviem, do ktorej časti kontrolného výkazu by som mala smerovať ten blok. Do B1 nemôže ísť, nie je to faktúra. Poľskú DPH by som dala do nedaňových nákladov , ale s ostatným si neviem rady…
16/11/2017 at november 16, 2017
na Vašu otázku nemôžem poskytnúť jednoznačnú odpoveď.
Na vyhotovenie dokladu o predaji tovaru v danom prípade platia fakturačné pravidlá upravené v poľskom zákone o DPH. Nie je mi známe, či tento zákon obsahuje pravidlá pre vyhotovenie zjednodušenej faktúry, ktoré by boli obdobné vyhotovovaniu zjednodušenej faktúry podľa slovenského zákona o DPH (napr. doklad z ERP – § 74 ods. 3 slovenského zákona o DPH). Preto neviem posúdiť, či doklad je zjednodušenou faktúrou, či teda je splnená podmienka na odpočítanie dane podľa § 51 ods. 1 písm. c) zákona o DPH na odpočítanie dane.
Odporúčam tento doklad o kúpe tovaru, ktorý podlieha dani v tuzemsku (samozdanenie), uviesť do kontrolného výkazu do časti B.1. Otvorenou otázkou ostáva, či ide o zjednodušenú faktúru podľa poľského zákona o DPH, ktorá umožňuje odpočítanie dane.
17/11/2017 at november 17, 2017
Veľmi pekne ďakujem. Stretla som sa totiž s názorom z fundovaných miest, že zdaniť musím, ale odpočítať nemôžem.
Mohla by som len vtedy, ak by bola klasická faktúra s uvedeným dodávateľom aj odberateľom s ich IČ DPH.
Veľmi ďakujem za skorú reakciu.
Áno, tá informácia je správna. Z európskej smernice o DPH totiž vyplýva, že na dodávky tovaru z jedného členského štátu do iného členského štátu (s oslobodením od dane) sa má vyhotoviť riadna faktúra. To znamená, že ak by aj členský štát v národnom zákone o DPH umožnil vyhotovenie zjednodušenej faktúry, tak sa nemôže vyhotoviť pri dodaní tovaru s oslobodením od dane.
Aj slovenský zákon o DPH ustanovuje v § 74 ods. 4, že zjednodušená faktúra sa nesmie v takomto prípade vyhotoviť.
Z uvedeného teda vyplýva, že aj keby doklad bol zjednodušenou faktúrou, nie je splnená podmienka na odpočítanie dane, a tak je vlastne zodpovedaná aj otázka odpočítania dane.
Váš prípad je trošku neštandardný tým, že nákup bol s poľskou DPH, teda predávajúci ju neuskutočnil s oslobodením od DPH. V konečnom dôsledku by som ale pre istotu odpočítanie dane neodporúčala.
18/11/2017 at november 18, 2017
tak som to aj urobila, ale som mala veľký problém so zaúčtovaním v Omege. Transakciu je nutné účtovať cez interný doklad, ešte k tomu prepočet mien a nedaňový náklad vo výške poľskej DPH. Ešte skúsim čosi vymyslieť, či by to nešlo cez iný okruh.
Mám ešte jeden dotaz, ak môžem, k zahraničiu:
službou nie je, ak slovenská firma vyrobí na Slovensku krov, laty pod strešnú krytinu, odvezie ich do Nemecka, tam starý krov odstráni, namontuje nový. Vzhľadom k tomu, že je to práca na nehnuteľnosti, nedávam do súhrnného výkazu ( miesto zd. plnenia je tam, kde sa nehnuteľnosť nachádza), ani do kontrolného výkazu, ani do DP k DPH.
Je tento názor správny?
20/11/2017 at november 20, 2017
čo sa týka realizácie krovu, je to tak, ako uvádzate.
mojska says:
Dobrý deň, prosím o informáciu:
Sme platcami DPH. Zahraničná firma /farmaceutická/ tiež platca DPH nám dodala tovar bez DPH za 500 eur. Naša otázka či máme k tovaru pripočítať DPH, či sa jedná o samozdanenie a z akej sumy počítať zrážkovú daň
Mojská
vo Vašej otázke chýbajú podrobnejšie informácie. Predpokladám, že tovar nebol dodaný zo zahraničia a že bol dodaný z tuzemska.
Ak zahraničná firma nemá v tuzemsku sídlo ani prevádzkareň, je osobou povinnou priznať a zaplatiť daň (samozdanenie) tuzemská zdaniteľná osoba, ktorá tovar kúpila (§ 69 ods. 2 zákona o DPH). Vaša spoločnosť je platiteľom dane a teda pri splnení podmienok § 49 až 51 uplatní aj právo na odpočítanie dane.
Otázkam týkajúcimi sa dane z príjmov (zrážková daň) sa žiaľ nevenujem.
Vysvetlenie k problematike: tovar bol dodaný zo zahraničia a bola podpísaná darovacia zmluva na sumu bez DPH
ak ide o tovar dodaný z iného členského štátu EÚ bezodplatne, takýto tovar nie je predmetom dane. Predmetom dane je nadobudnutie tovaru v tuzemsku z iného členského štátu za protihodnotu, teda odplatne – § 2 ods. 1 písm. c) zákona o DPH. Pri tomto tovare nadobudnutom bezodplatne teda nepriznávate DPH.
ekodat.eb says:
08/01/2018 at január 8, 2018
Dobrý deň. Výrobca softvéru poslal svojim odberateľom informáciu ohľadom aplikácie zmeny v §69 ods. 12 písm. f zákona o DPH od 1.1.2018. A na jednej nemenovanej stránke vypukla panika, že sa to týka (najčastejšie spomínaná je ryža) aj bežného malo a veľkoobchodu s potravinami, reštaurácie a pod. Týka sa to len tovarov (vymenovaných v colnom sadzobníku), ktoré nie sú bežne určené pre ľudskú spotrebu?
09/01/2018 at január 9, 2018
posielam Vám linky na informácie zverejnené FR SR, ktoré podrobnejšie vysvetľujú problematiku.
geratova says:
16/01/2018 at január 16, 2018
Prosím o vysvetlenie: treba podľa pomeru rozdeliť prepravu na dve časti a jednu fakturovať s DPH a druhu bez DPH, alebo fakturovať len jednu prepravu a daňový režim dať podľa toho, ktorého tovaru je viac (hodnota, množstvo)?
18/01/2018 at január 18, 2018
ak dodávateľ zabezpečí prepravu vo svojom mene a na svoj účet, teda prepravné náklady majú byť súčasťou základu dane, ktorý sa uvádza na faktúre, mal by rozdeliť hodnotu prepravy – na tovar, ktorý zdaňuje, a na tovar, pri ktorom platí prenos daňovej povinnosti. Najobjektívnejšie sa mi zdá rozdelenia podľa pomeru cien tovarov, pretože preprava patrí do základu dane a ten sa vyjadruje v peňažnej hodnote.
fj.dolina.plus says:
13/02/2018 at február 13, 2018
Dobrý deň, dodávame potraviny do školských jedálni – základné a materské školy, ktorých zriaďovateľom je obec, do jedálni domov opatrovateľskej služby – zriaďovateľ štát. Títo nie sú platcami dph. Ako začleniť faktúru, ktorú im vystavujem, do kontrolného výkazu DPH? A1 alebo D2 ?
Potraviny dodávame rovnakým zariadeniam, ale jedná sa o súkromné školy, škôlky aj domy opatrovateľskej služby (zriaďovateľ cirkev, alebo iný súkromná osoba). Tiež sú to neplatiči DPH. Mám faktúry začleniť ako D2 ?
14/02/2018 at február 14, 2018
dodávate tovar právnickým osobám. V tomto prípade ste povinní vyhotoviť faktúru (§ 72 ods. 1 písm. a) zákona o DPH). Tieto faktúry sa uvádzajú v časti A.1. kontrolného výkazu, čo je uvedené vo vzore kontrolného výkazu. Poučenie na vyplnenie kontrolného výkazu nájdete vo Finančnom spravodajcovi ročník 2017, príspevok č. 23.
http://www.finance.gov.sk/Default.aspx?CatID=11609
23/02/2018 at február 23, 2018
Dobrý deň, riešim takýto problém:
Nakujeme tovar, ktorý patrí do colného sadzobníka10-obilniny, aj 12. Faktúru od dodávateľa sme dostali s prenesenou daňovou povinnosťou. DPH sme si vyrubili a zároveň odpočítali, ako platcovia DPH.
Následne vykonávame predaj v maloobchode s daňou- bloček z ERP – nevieme či subjekt je alebo nie je platca DPH.
Predávame aj na faktúru platcom dph ale aj právnickým osobám, ktoré nie sú platcami DPH (sociálne zariadenia, školy)
1. ak subjekt kúpi v našej predajni tovar a dostane bloček s dph – má alebo nemá nárok na odpočet?
2. faktúry pre našich odberateľov, pre platcov dph, sú bez dph ? s prenesenou daňovou povinnosťou ?
3. Platí prenesenie daňovej povinnosti aj pre ostatné zmienené právnické osoby (školy, školské zariadenia, domovy OS), ak keď nie sú platcami dph? Musia si sami vypočítať a odviesť dph?
24/02/2018 at február 24, 2018
– prenos daňovej povinnosti podľa § 69 ods. 12 zákona o DPH (všetky písmená – od a) až po j), sa uplatní vtedy, ak dodávateľ aj odberateľ sú platiteľmi dane; vyplýva to z úvodnej vety k § 69 ods. 12 zákona o DPH,
– ak maloobchod predá platiteľovi dane tovar s daňou a pri tomto tovare mal byť prenos daňovej povinnosti, nie je možné uplatniť odpočet dane u kupujúceho.
Viac informácií nájdete na stránke FR SR, linky:
25/02/2018 at február 25, 2018
Dobrý deň, za predchádzajúce vysvetlenia Vám ďakujem. Teraz riešim problém § 46 – dopravné služby
Slovenská firma A (so slovenským ič dph) si objednala u slovenského dopravcu B -(platcu dph) dopravu zamestnancov zo Slovenska do Českej republiky a späť (jedných odvezie, druhých dovezie) .
Dopravca B účtuje prepravu osôb zo SR do ČR a späť podľa § 46 – bez dph?
a ako sa bude chovať objednávateľ firma A ?
27/02/2018 at február 27, 2018
odporúčam pozrieť komentár a príklad k § 46 zákona o DPH. Tam je uvedené pravidlo o mieste dodania služieb (§ 16 ods. 4 zákona o DPH). Medzinárodná doprava osôb je oslobodená od dane v SR aj v ČR (v ČR podľa českého zákona o DPH).
ekonom57 says:
18/04/2018 at apríl 18, 2018
poprosila by som o usmernenie k Prílohe č. 7 k zákonu č.222/2004Z,z., v znení zákona č.656/2006 Z.z.
Sme slovenská firma, platca DPH. Zákazníkovi sprostredkujeme tlač brožúry, ktorá spĺňa podmienky 10% DPH, má kód podľa colného sadzobníka 4901. Tlačiareň nám účtuje za tlač 10% DPH. Môžeme zákazníkovi preúčtovať tiež 10% DPH na vytlačenú brožúru? Máme ju faktúrovať ako tovar alebo ako služby?
21/04/2018 at apríl 21, 2018
vyjadrenia v otázke nie sú jasné. Uvádzate, že “sprostredkujete tlač brožúry” a pýtate sa na uplatnenie sadzby dane 10 %. Tejto sadzbe dane podlieha dodanie tovaru patriaceho do kódu 4901 Spoločného colného sadzobníka (tak ako je uvedené v prílohe č.7 zákona o DPH). To znamená, že ide o prípad, ak tlačiareň predá vytlačený tovar Vašej spoločnosti a Vaša spoločnosť predá tento tovar zákazníkovi.
Tlačiareň Vám zrejme neúčtuje “za tlač”, ale pravdepodobne Vám fakturuje dodanie tovaru, ktoré podlieha sadzbe dane 10 %. Nepoznám zmluvné podmienky a okolnosti dodávky, preto nemôžem jednoznačne uviesť, či ide o dodanie tovaru alebo dodanie služby.
Ak tlačiareň pri výrobe použije vlastný materiál, malo by ísť o dodanie tovaru.
10/07/2019 at júl 10, 2019
spoločnosť sa rozhodla, že poskytne zamestnancom bezodplatne stravu, ktorú nám dodáva platiteľ DPH.
Je to považované za bezodplatne dodanú službu podľa par. 9 ZDPH a sme povinný odviesť DPH na výstupe?
Stravná jednotka je v hodnote 2,75 € bez DPH, čiže v zákonnom limite. Účtovaná bude voči nákladom a soc. fondu.
11/07/2019 at júl 11, 2019
Dobrý deň, keďže strava bude poskytnutá zamestnancom bezodplatne, nemáte nárok na odpočítanie dane fakturovanej dodávateľom. A daň na výstupe už potom neuplatňujete.
A prosím Vás, táto neodpočítaná DPH bude z hľadiska dane z príjmov nedaňový náklad?
Žiaľ, ja sa dani z príjmov vôbec nevenujem.
janafilarska says:
16/07/2019 at júl 16, 2019
Dobrý deň, ako platiteľ DPH sme kúpili pozemok od neplatiteľa DPH. Pozemok teraz predávame v nezmenenom stave. Prosím Vás, pri predaji vystavíme faktúru s DPH alebo bez DPH? Ide o trvalé trávne porasty. Ďakujem za odpoveď.
17/07/2019 at júl 17, 2019
predpokladám, že pozemok (trvalé trávne porasty) kúpila obchodná spoločnosť do svojho obchodného majetku. Treba posúdiť, či pozemok je stavebným pozemkom v zmysle definície stavebného pozemku v stavebnom zákone. Odkaz na definíciu stavebného pozemku v stavebnom zákone je uvedený priamo v zákone o DPH (§43h stavebného zákona – zákon č. 50/1976 Zb. v znení neskorších predpisov). Ak ide o stavebný pozemok, predaj je s DPH (§ 38 ods. 2 zákona o DPH prvá veta). Ak nejde o stavebný pozemok, predaj je oslobodený od DPH (§ 38 ods. 2 zákona o DPH prvá veta).
Pani Jablonková, pekne Vám ďakujem za odpoveď.
t.sersenova says:
12/11/2019 at november 12, 2019
firma-platca DPH kúpila stavebný pozemok na ktorom postavila obytný dom .Kolaudácia prebehne v tomto roku a hneď v tomto roku príde k predaju.
Ak to predá zdanitelnej osobe ,platcovi DPH-môže uplatniť samozdanenie, alebo vystaví faktúru s DPH?
Ak to predá zdanitelnej osobe,neplatcovi DPH-vystaví faktúru s DPH?
Ak to predá súkromnej osobe-neplatcovi DPH-vystaví faktúru s DPH?
ĎAkujem za Vám za odpoveď.
13/11/2019 at november 13, 2019
nový obytný dom predá platiteľ dane v každom prípade za cenu vrátane DPH.
12/12/2019 at december 12, 2019
Dobrý deň p.Jablonková,
spoločnosť ,platca DPH, sa zaoberá postúpením pohľadávok.V zmluve s postupcom je presne definovaná výška provízie z vymoženej pohľadávky.Je táto provízia predmetom DPH?
14/12/2019 at december 14, 2019
no celkom nerozumiem tomu, začo je dohodnutá “provízia z vymoženej pohľadávky”. Spoločnosť pohľadávky kupuje ale vymáha? Poprosím uviesť konkrétne okolnosti.
Provízia za vymoženie pohľadávky veriteľa, ktorú veriteľ zaplatí podnikateľovi, ktorý jeho pohľadávku vymohol, je predmetom DPH.
ide o odkúpenie pohľadávky.Postupník zaplatí Postupcovi odplatu vo výške 75% menovitej hodnoty vymoženej pohľadávky, čiže tých 25% je pre postupníka zisk.
Čiže, ak hodnota pohladávky je 1000,00€ ,odplata je 750,00€ a zisk 250,00€.
Je tých 250,00€ predmetom DPH?
250,00€ +DPH? alebo 208,33+41,67=250,00€
15/12/2019 at december 15, 2019
podľa môjho názoru je 750 eur odplata za predanú pohľadávku. Odplatné postúpenie pohľadávky nie je predmetom DPH – § 10 zákona o DPH. Ak postupník vymôže vlastnú pohľadávku (na neho postúpenú) a má zisk 250 eur, toto nie je predmetom dane, ani u postupcu, ani u postupníka.
behinska says:
Dobrý deň pani Ing. Jablonková,
mesto je platiteľ DPH a ako vlastník dodáva vodu do sociálnych bytov. Nájomcovia v uvedených sociálnych bytoch si na meste dobíjajú tzv. čipy na vodomery- platia priamo do pokladne mesta. Je mesto v tomto prípade zdaniteľnou osobou,ak nedosahuje žiadny príjem z predaja vody, je povinné účtovať o DPH na výstupe z prijatých platieb nájomcov alebo to “môže” považovať, že sa nejedná o ekonomickú činnosť /podnikanie/ a posúdiť ako verejnoprospešné činnosti v zanedbateľnom rozsahu a nespadá to do výnimky pod §3, odst.4 – prílohu č. 8 – dodanie vody? Ďakujem.
ak mesto vodu kupuje a predáva (a chápem Vašu informáciu, že mesto nemá príjem, ako informáciu, že za vodu účtuje cenu, za ktorú vodu nakupuje), ide o ekonomickú činnosť, ktorú vykonáva ako zdaniteľná osoba – platiteľ dane, s výnimkou, že ide o dodávky v zanedbateľnom rozsahu, čo ja neviem posúdiť (bolo by treba určiť nejaké kritériá a mať informácie).
Avšak skutočnosť, že mesto prenajíma byty, znamená, že pri tejto činnosti koná ako zdaniteľná osoba. V súvislosti s nájmom dodáva vodu, ako doplnkové plnenie k činnosti zdaniteľnej osoby. Už na základe tohto by som to posúdila ako činnosť vykonávanú v postavení zdaniteľnej osoby, platiteľa dane.
sabackova says:
07/01/2020 at január 7, 2020
Dobrý deň, slovenská firma – platiteľ DPH na Slovensku bola registrovaná aj ako platiteľ DPH v Rakúsku. Do Rakúska bol prevezený tovar do daňového skladu a z tohto skladu sa teraz predáva tovar do členských krajín odberateľom ktorí sú plátcovia DPH. Ako vystavovať týmto odberateľom faktúry? Premieta sa tento stav aj do výkazov DPH na Slovensku alebo sa to všetko rieši výkazmi odovzdanými v Rakúsku.
Ďakujem za odpoveď – prosím o pomoc som v tom stratená.
posledná transakcia v zmysle slovenského zákona o DPH bolo premiestnenie tovaru zo SR do AT. Toto premiestnenie tovaru sa považuje za dodanie tovaru (§ 8 ods. 4 zákona o DPH) a je oslobodené od dane podľa § 43 ods. 4 zákona o DPH, uvádza sa v daňovom priznaní (r. 15 a 16) a v súhrnnom výkaze (hodnota tovaru a rakúske IČ DPH slovenskej firmy).
Následne sa uplatňuje rakúsky zákon o DPH – priznanie rakúskej dane z nadobudnutia tovaru, odpočet tejto dane. Následné dodávky tovaru v Rakúsku, resp. z Rakúska do iného členského štátu EÚ sa riadia rakúskym zákonom o DPH (miesto dodania tovaru je tam, kde sa začína preprava tovaru,teda v Rakúsku) a vo výkazoch v SR sa neuvádzajú. Uvádzajú sa v SV podávanom v Rakúsku.
ešte sa chcem vrátiť k otázke – Ako vystavovať fa týmto odberateľom?
Náležitosti faktúr sú jednotné v rámci EÚ. Takže pri dodaní tovaru z Rakúska s oslobodením od rakúskej DPH sa vyhotoví faktúra bez DPH s informáciou, že dodanie je oslobodené od dane. Teda sa postupuje tak ako znejú fakturačné pravidlá, ktoré sú v § 70 až 74. Vo faktúre sa uvedie rakúske IČ DPH dodávateľa.
Ešte raz veľmi pekne ĎAKUJEM, ale keď fakturujem tovar v rámci Rakúska tak faktúru vystavujem s rakúskou DPH a musím ju odviesť ako daňovú povinnosť, ktorá z hľadiska účtovníctva v rámci firmy tvorí náklad alebo?
08/01/2020 at január 8, 2020
rakúska daň sa zinkasuje v cene tovaru a zaplatí sa rakúskemu daňovému úradu. Podnikateľ ju teda len vyberie v cene a odvedie štátu. Ide o rovnaký princíp ako v prípade predaja tovaru za cenu so slovenskou daňou v SR.